Tallene for første halvår 2018 viser at Eliteserien og OBOS-ligaens driftsinntekter er på rekordhøye 854 millioner kroner. Men også driftskostnadene er høyere enn noen gang: 937 millioner kroner.

Nordhaug sier at enkelte klubber har et bekymringsfull stort underskudd første halvår.

Haugesund, som opplever sportslig suksess i årets sesong, må lage en handlingsplan for å gjenopprette positiv egenkapital og slik opprettholde klubblisensen. Situasjonen er tilsvarende for 1.-divisjonsklubbene Jerv og Strømmen.

De to sistnevnte har fått irettesettelser for ikke å ha nådd målet i sine handlingsplaner under NFFs finansielle oppfølgingssystem. I tillegg har Nest-Sotra fått en irettesettelse for ikke å ha oppnådd positiv egenkapital per 30. juni i år, slik målet var.